ල්ල කන්‍යාරාමය, කෑගල්ල හෙට්ටිමුල්ල බණ්ඩාරනායක විද්‍යාලය, කෑගල්ල ශාන්ත ජෝශප් බාලිකා විද්‍යාලය, අටුළුගම මායාදුන්න මහා විද්‍යාලය සහ රත්නපුර ෆර්ගසන් උසස් බාලිකා විද්‍යාලය ද වේ.ළාබාල වියේ සිට ම සාහිත්‍යය, නාට්‍යය හා සිනමාව කෙරෙහි ඇල්මකින් යුතු ව වැඩුණු සුනේත්‍රා දහතුන් හැවිරිදි සිසුවියක ව සිටිය දී 'අපි භාවනා කරමු' නමැති පොතක් රචනා කොට සිය පාසැලේ සිසුවියන් හා බෙදාහදාගත්තා ය.[1] ඇගේ මව කතාන්දර කියා දීමෙන් දියණියගේ පරිකල්පනය අවදි කළ ද එවක පැවති සමාජ සම්මතයන් හේතු කොට ගෙන නවකතා කියවීමට තහංචි පැනවූවා ය. එසේ වුව ද සුනේත්‍රා ඉතා ළාබාල වියෙහි දී ම ඩබ්ලියු. ඒ. සිල්වා, පියදාස සිරිසේන ආදීන්ගේ කෘති කියවා රසවිඳීමට අවස්ථාව උදා කරගත්තා ය.[2]1970 වසරේ සිය පියාගේ අභාවයෙන් අනතුරු ව මව සමග ආපසු මොරටුවට පැමිණි සුනේත්‍රා ඒ වන විටත් ශ්‍රී සහ රසවාහිනී සඟරාවන්ට කෙටිකතා, නවකතා ආදිය සම්පාදනය කිරීම අරඹා තිබිණි. ඉන් පසු දෙසතිය සඟරාවට සම්බන්ධ වූ ඇය ගුවන්විදුලි නාට්‍ය රචනයට ද පිවිසියා ය. ඒ අතර වේදිකා නාට්‍ය කිහිපයකට රංගනයෙන් ද දායක වූ ඇය නිහාල් රාජකරුණානායක සමග යුගදිවියට ඇතුළත් වූයේ 1976 දී ය.[3]ලේඛන කලාව[සංස්කරණය]